stanford-oval/wikipedia huggingface dataset:
Laurence Picken
Elämä ja ura > Työ musiikkitieteessä

Picken oli alkanut jo opintojensa varhaisessa vaiheessa opiskella itsenäisesti kiinan kieltä. Koska hän oli myös musikaalisesti lahjakas, hänelle kehittyi elinikäinen kiinnostus kiinalaista musiikkia kohtaan. Monille Picken tulikin tunnetuksi nimenomaan auktoriteettina Kaukoidän musiikin aiheista. Vuonna 1944 hän päätti mennä biokemisti, sinologi Joseph Needhamin mukana British Councilin tutkimusretkelle Kiinaan. Kiinassa Picken tutustui paikalliseen qin-soittimeen ja osti sellaisen itselleen opetusmateriaalin kera. Tulevina vuosina hän sai myös oppitunteja qininsoitossa. Picken saavutti sujuvat soittotaidot ja hänelle kehittyi asiantuntemus qinille tehdyssä musiikissa. British Academyn elämäkerrassa hänestä onkin esiökuvana kuvana hänestä pitämässä qinillä resitaalia. Musiikkitieteilijä Richard Widdess laati hyvin yksityiskohtaisen kuvauksen Pickenin työstä musiikkitieteen parissa. Picken oli säveltäjä Roberto Gerhardin ja muusikko, musiikkitieteilijä Thurston Dartin ystävä. Myöhemmällä urallaan hän tutki tarkasti myös turkkilaista ja sitten japanilaista musiikkia. Picken itse ei pitänyt etnomusikologian käsitteestä, vaikka sitä käytetään kuvaamaan musiikin tutkimusta kansojen ja paikallisten kulttuurien konteksteissa. Hänen mukaansa Euroopan ja Aasian musiikkiperinteet muodostivat yhden laajan historiallisen jatkumon. Picken oli mukana toimittamassa Musica Asiatica -kirjoja vuosina 1977–1984.
Picken matkusti vuonna 1972 Japaniin ja tutki siellä tōgaku-musiikin käsikirjoituksia. Hän kuvasi tutkimustensa tuloksia 25-osaisessa teossarjassa Music from the Tang Court (1981–2000). Kongressin kirjastoon Yhdysvalloissa perustettiin Ancient Asian Music Project, jossa on jatkettu Pickenin perintöä musiikkitieteen alalla.
Vuonna 1944 ilmestyi Pickenin ensimmäinen Johann Sebastian Bachia käsitellyt julkaisu. Picken ihaili Bachin musiikkia ja soitti jotain hänen kosketinsoitintuotannostaan päivittäin.
Elämä ja ura > Tunnustuksia

Laurence Pickenista tuli British Academyn Fellow vuonna 1973. Hän sai kunniatohtorin arvon Université Paris-Nanterresta.
Elämä ja ura > Myöhäiset vaiheet ja kuolema

Picken sairastui Alzheimerin tautiin ja vietti viimeiset vuotensa hoivakodissa. Hän kuoli 97-vuotiaana maaliskuussa 2007.
MTN

MTN voi tarkoittaa seuraavia asioita:
Mauritanian maatunnus (KOK ja FIFA)
MTN Group
M.T.N, jyväskyläläinen rap-duo
Megatonni Mtn
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MTN”, voi hakea sivunnimihaulla, laajalla sivunnimihaulla tai tekstihaulla.
MTM Enterprises

MTM Enterprises oli vuosina 1969–1998 toiminut yhdysvaltalainen tuotantoyhtiö. Yhtiön perustivat Mary Tyler Moore ja Grant Tinker.
MTM tuotti useita televisiosarjoja, esimerkkeinä Hill Street Blues, St. Elsewhere ja The Mary Tyler Moore Show. MTM myytiin vuonna 1989 TVS Entertainmentille. Vuonna 1996 News Corporation osti yhtiön. MTM sulautettiin pian kaupan jälkeen 20th Century Foxiin, ja se lopetti toimintansa.
Firman logo oli parodia MGM:n tunnuksesta; karjuvan leijonan sijaan mukana oli naukuva Mimsie-kissa. Logosta esitettiin yhtiön eri ohjelmissa erilaisia mukaelmia. Esimerkiksi Hill Street Blues -sarjassa käytetyssä logossa kissalla oli poliisin lakki.
Lauri Nautela

Lauri Villiam Nautela (v. 1925–1935 Lagerström, 13. lokakuuta 1914 Helsinki – 5. syyskuuta 1998 Lieto) oli suomalainen keräilijä ja mesenaatti. Varsinaiselta ammatiltaan Nautela oli maanviljelijä, joka isännöi Liedon Nautelankoskella sijaitsevaa Nautelan kartanoa. Hänen muistoaan vaalii vuonna 2000 perustettu Nautelankosken museo.
Elämä

Helsingissä syntyneen Lauri Nautelan äiti luopui lapsestaan jo vajaan vuoden ikäisenä ja hänet sijoitettiin Hurtigin lastenkotiin Kauniaisiin. Nautelan biologisesta isästä ei ole tietoa. Hän varttui aluksi lastenkodissa, kunnes Nautelan kartanon omistanut pariskunta John ja Saida Lagerström adoptoivat hänet vuonna 1925. Hänen ottoisänsä kuoli 1928 ja ottoäiti 1953.
Nautela kirjoitti ylioppilaaksi Turun lyseosta vuonna 1935 ja opiskeli sen jälkeen Helsingin yliopistossa maatalous- ja metsätieteitä, kunnes joutui rintamalle jatkosodan sytyttyä. Hän oli kiinnostunut jo varhain arkeologisten ja historiallisten esineiden keräilystä. Palattuaan nuoruudenkotiinsa 1940-luvun lopulla Nautela alkoi kerätä muun muassa arkeologisia löytöjä ja kansatieteellistä esineistöä, rahoja, mitaleja ja postimerkkejä sekä erilaisia asiakirjoja, karttoja, lehtileikkeitä ja kirjoja. Hänen kokoelmansa merkittävimmän kokonaisuuden muodostaa noin 8 000 nidettä käsittävä kirjasto, joka sisältää kirjojen lisäksi sanoma- ja aikakauslehtiä. Arkeologisia löytöjä kokoelmassa on yli 10 000 kappaletta.
Vuonna 1990 Nautela lahjoitti kokoelmansa Liedon kunnalle ja 1996 sitä hoitamaan perustettiin Nautelankoski-säätiö. Museo avattiin kaksi vuotta Nautelan kuoleman jälkeen vuonna 2000. Museorakennuksen on suunnitellut arkkitehti Frank Schauman.
Muuta

Lauri Nautela oli homoseksuaali, joka sai vanhan seksuaalirikoslain aikana neljän vuoden vankeusrangaistuksen haureudesta toisen samaa sukupuolta olevan kanssa. Vuonna 2016 Nautela otettiin mukaan Turun seudun seksuaalivähemmistöjen historiaa esittelevään Gaykätkö-taideprojektiin, mutta Nautelankosken säätiö kielsi häntä koskevan geokätkön sijoittamisen museon alueelle. Lisäksi säätiö ilmoitti, ettei Nautelaa saa käyttää taideprojektin osana.
Transkaakko-yhtyeen vuonna 2000 julkaistu albumi Kiveen veistetty on omistettu Lauri Nautelalle.
Aiheesta muualla

Nautelankosken museon kotisivut
Luettelo televisiosarjan Mr. Robot jaksoista

Mr. Robot on yhdysvaltalainen jännitysdraamasarja, jonka on luonut Sam Esmail. Sarjan päähenkilö on Elliot Alderson (Rami Malek), hakkeri ja kyberturvallisuusteknikko, joka kärsii sosiaalisesta fobiasta ja masennuksesta. Hänet värvää anarkisti nimeltä ”Mr. Robot” (Christian Slater), joka johtaa haktivistiryhmää fsociety. Ryhmän tavoitteena on poistaa kaikki velka iskemällä suuryhtiö E Corpia vastaan.
Sarjan ensimmäinen jakso tuli saataville useissa internet- ja VOD-palveluissa 27. toukokuuta 2015, ja sarjasta tilattiin toinen tuotantokausi, ennen kuin ensimmäistä jaksoa oli ehditty näyttää USA Networkillä 24. kesäkuuta 2015. Kaksitoista jaksoa sisältävä toinen tuotantokausi alkoi 13. heinäkuuta 2016. USA Network tilasi sarjasta kolmannen tuotantokauden 16. elokuuta 2016, ja se esitettiin vuonna 2017. Neljäs tuotantokausi tilattiin 13. joulukuuta 2017. Sarja on julkaistu myös DVD- ja Blu-ray-tallenteina.
Yleiskatsaus

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 24. kesäkuuta 2015 | 2. syyskuuta 2015 |
|  | 2 | 12 | 13. heinäkuuta 2016 | 14. syyskuuta 2016 |
|  | 3 | 10 | 11. lokakuuta 2017 | 13. joulukuuta 2017 |
|  | 4 | 13 | 6. lokakuuta 2019 |  |
Jaksot > Ensimmäinen tuotantokausi (2015)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | ”eps1.0_hellofriend.mov” | Niels Arden Oplev | Sam Esmail | 24. kesäkuuta 2015 |
| 2 | 2 | ”eps1.1_ones-and-zer0es.mpeg” | Sam Esmail | Sam Esmail | 1. heinäkuuta 2015 |
| 3 | 3 | ”eps1.2_d3bug.mkv” | Jim McKay | Sam Esmail | 8. heinäkuuta 2015 |
| 4 | 4 | ”eps1.3_da3m0ns.mp4” | Nisha Ganatra | Adam Penn | 15. heinäkuuta 2015 |
| 5 | 5 | ”eps1.4_3xpl0its.wmv” | Jim McKay | David Iserson | 22. heinäkuuta 2015 |
| 6 | 6 | ”eps1.5_br4ve-trave1er.asf” | Deborah Chow | Kyle Bradstreet | 29. heinäkuuta 2015 |
| 7 | 7 | ”eps1.6_v1ew-s0urce.flv” | Sam Esmail | Kate Erickson | 5. elokuuta 2015 |
| 8 | 8 | ”eps1.7_wh1ter0se.m4v” | Christoph Schrewe | Randolph Leon | 12. elokuuta 2015 |
| 9 | 9 | ”eps1.8_m1rr0r1ng.qt” | Tricia Brock | Sam Esmail | 19. elokuuta 2015 |
| 10 | 10 | ”eps1.9_zer0-day.avi” | Sam Esmail | Sam Esmail | 2. syyskuuta 2015 |
Jaksot > Toinen tuotantokausi (2016)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 11 | 1 | ”eps2.0_unm4sk-pt1.tc” | Sam Esmail | Sam Esmail | 13. heinäkuuta 2016 |
| 12 | 2 | ”eps2.0_unm4sk-pt2.tc” | Sam Esmail | Sam Esmail | 13. heinäkuuta 2016 |
| 13 | 3 | ”eps2.1_k3rnel-pan1c.ksd” | Sam Esmail | Sam Esmail | 20. heinäkuuta 2016 |
| 14 | 4 | ”eps2.2_init_1.asec” | Sam Esmail | Sam Esmail | 27. heinäkuuta 2016 |
| 15 | 5 | ”eps2.3_logic-b0mb.hc” | Sam Esmail | Kyle Bradstreet | 3. elokuuta 2016 |
| 16 | 6 | ”eps2.4_m4ster-s1ave.aes” | Sam Esmail | Adam Penn | 10. elokuuta 2016 |
| 17 | 7 | ”eps2.5_h4ndshake.sme” | Sam Esmail | Sam Esmail | 17. elokuuta 2016 |
| 18 | 8 | ”eps2.6_succ3ss0r.p12” | Sam Esmail | Courtney Looney | 24. elokuuta 2016 |
| 19 | 9 | ”eps2.7_init_5.fve” | Sam Esmail | Kyle Bradstreet & Lucy Teitler | 31. elokuuta 2016 |
| 20 | 10 | ”eps2.8_h1dden-pr0cess.axx” | Sam Esmail | Kor Adana & Randolph Leon | 7. syyskuuta 2016 |
| 21 | 11 | ”eps2.9_pyth0n-pt1.p7z” | Sam Esmail | Sam Esmail | 14. syyskuuta 2016 |
| 22 | 12 | ”eps2.9_pyth0n-pt2.p7z” | Sam Esmail | Sam Esmail | 21. syyskuuta 2016 |
Jaksot > Kolmas tuotantokausi (2017)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 23 | 1 | ”eps3.0_power-saver-mode.h” | Sam Esmail | Sam Esmail | 11. lokakuuta 2017 |
| 24 | 2 | ”eps3.1_undo.gz” | Sam Esmail | Sam Esmail | 18. lokakuuta 2017 |
| 25 | 3 | ”eps3.2_legacy.so” | Sam Esmail | Sam Esmail | 25. lokakuuta 2017 |
| 26 | 4 | ”eps3.3_metadata.par2” | Sam Esmail | Kyle Bradstreet | 1. marraskuuta 2017 |
| 27 | 5 | ”eps3.4_runtime-error.r00” | Sam Esmail | Kor Adana & Randolph Leon | 8. marraskuuta 2017 |
| 28 | 6 | ”eps3.5_kill-process.inc” | Sam Esmail | Kyle Bradstreet | 15. marraskuuta 2017 |
| 29 | 7 | ”eps3.6_fredrick+tanya.chk” | Sam Esmail | Adam Penn | 22. marraskuuta 2017 |
| 30 | 8 | ”eps3.7_dont-delete-me.ko” | Sam Esmail | Sam Esmail | 29. marraskuuta 2017 |
| 31 | 9 | ”eps3.8_stage3.torrent” | Sam Esmail | Kyle Bradstreet & Courtney Looney | 6. joulukuuta 2017 |
| 32 | 10 | ”shutdown -r” | Sam Esmail | Sam Esmail | 13. joulukuuta 2017 |
Jaksot > Neljäs tuotantokausi (2019)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 33 | 1 | ”401 Unauthorized” | Sam Esmail | Sam Esmail | 6. lokakuuta 2019 |
| 34 | 2 | ”402 Payment Required” | Sam Esmail | Sam Esmail | 13. lokakuuta 2019 |
| 35 | 3 | ”403 Forbidden” |   |   | 20. lokakuuta 2019 |
| 36 | 4 | ”404 Not Found” |   |   | 27. lokakuuta 2019 |
DVD- ja Blu-ray-julkaisut

| Kausi | Kausi | Julkaistu> Alue 1 | Julkaistu> Alue 2 | Levyt | Lähde |
| --- | --- | --- | --- | --- | --- |
|  | 1 | 12. tammikuuta 2016 | 11. huhtikuuta 2016 | 3 |  |
|  | 2 | 10. tammikuuta 2017 | 23. tammikuuta 2017 | 4 |  |
|  | 3 | 27. maaliskuuta 2018 | 23. huhtikuuta 2018 | 3 |  |
Aiheesta muualla

Virallinen sivusto (englanniksi)
Mr. Robot Yle Areenassa
Luettelo televisiosarjan Mr. Robot jaksoista Internet Movie Databasessa (englanniksi)
Läänintilit

Läänintilit on Suomen Kansallisarkistossa säilytettävä Ruotsin vallan aikainen tilikirjasarja, johon sisältyy asiakirjoja ja tilikirjoja vuosilta 1635–1808. Noin 5 000 niteestä koostuva läänintilien kokoelma on uudempi tilikirjasarja kuin voudintilit. Sarjaan sisältyy henkikirjat, luettelot kymmenyksistä, maakirjat ja luetteloja ylellisyysveroista. Läänintilit ovat tärkeä lähdeaineisto tutkittaessa Suomen 1600- ja 1700-lukujen historiaa.Voudintilien tavoin läänintilit on pääosin digitoitu, ja ne ovat tutkittavissa Kansallisarkiston Astia-verkkopalvelussa.
Aiheesta muualla

Kansallisarkiston esittely läänintileistä.
MTR

MTR tarkoittaa seuraavia asioita:
Myötätuulirock
Mass Transit Railway, julkisen liikenteen järjestelmä Hongkongissa
MTR Corporation, hongkongilainen yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MTR”, voi hakea sivunnimihaulla, laajalla sivunnimihaulla tai tekstihaulla.
Lay Me Down

| ”Lay Me Down” Avicii |
| --- | --- | --- |

Singlen tiedot
 Albumilta: True
 Äänitetty : 2013
 Julkaistu: 21. huhtikuuta 2014
 Formaatti: CD, digitaalinen lataus
 Tekijä(t): Tim Bergling, Ash Pournouri, Nile Rodgers, Adam Lambert
 Tuottaja(t): Avicii, Ash Pournouri
 Tyylilaji: Progressive house, nu-disco, funk
 Kesto: 05.00 (albumiversio) 03.26 (radioversio)
 Levy-yhtiö: Universal Island
Aviciin muut singlet
| ”Addicted to You” 2014 | ”Addicted to You” 2014 | ”The Days” 2014 |
Lay Me Down on ruotsalaistuottaja Aviciin kappale. Kappaleen sanoittivat Avicii, Ash Pournouri, Nile Rodgers sekä Adam Lambert ja se on mukana Aviciin True-debyyttialbumilla. Yhdysvaltalainen laulaja-lauluntekijä Adam Lambert esittää kappaleen sanat. Kappale julkaistiin albumin viidentenä ja viimeisenä singlenä 21. huhtikuuta 2014. Kappale esitetään vuoden 2014 Lipton Ice Tea-televisiomainoksessa.
Käännös suomeksi
Latvian historian museo

| Latvian historian museo Latvijas Nacionālais vēstures muzejs  |
| --- | --- |
 Riian linna, jossa Latvian historian museon tilat sijaitsevat.
Tyyppi:  Kansallismuseo, historiallinen museo 
Osoite:  Lāčplēša iela 106, Rīga, LV-1003  
Sijainti:  Riika, Latvia
Perustettu:  1869
Kotisivut:  history-museum.lv
Koordinaatit:  56°56′35″N, 24°07′48″E
 fiLatvian historian museo 
  
Latvian kansallinen historian museo (liett. Latvijas Nacionālais vēstures muzejs) on Latvian pääkaupungissa Riiassa sijaitseva kansallinen museo, jonka tehtävänä on kerätä, säilöä ja esitellä Latvian ja latvialaisten henkistä ja materiaalista historiaa. Museon kokoelmissa on miltei miljoona eri aiheisiin liittyvää esinettä maalauksista arkeologisiin löytöihin.
Historia

Vuonna 1868 perustettiin Riian latvialainen seura ja sen yhteydessä toimi useita kulttuurikomiteoita, joihin lukeutui tiedekomitea. Se alkoi kerätä esineistöä museon perustamista varten vuonna 1869. Riiassa toimi jo entuudestaan yksi historiamuseo, mutta se oli keskittynyt lähinnä alueen saksalaisten historiaan. Museo keräsi aluksi kaikenlaista tavaraa, mutta vuonna 1893 päätettiin keskittymisestä balttien historiaan ja kansatieteeseen. Varsinaisesti museo avasi ovensa kävijöille vuonna 1895. Riiassa vuonna 1896 kokoontuneen Venäjän arkeologisen kongressin yhteydessä järjestettiin näyttely, jota varten tehtiin aineistonkeruumatkoja, joilta museon kokoelmiin kerääntyi 6 000 esinettä. Samalla museo painottui entistä enemmän historiaan. Näyttely keräsi lopulta 45 000 kävijää. Museo toimi latvialaisen seuran tiloissa, kunnes sille aiottiin rakentaa omat tilat 1900-luvun alussa. Hanketta varten kerättiin lahjoituksia vuonna 1914, mutta hanke keskeytyi ensimmäisen maailmansodan takia.
Latvian itsenäistyttyä vuonna 1918 latvialainen seura luovutti kokoelmansa valtiolle. Vuonna 1920 museo sai tilat Riian linnasta ja vuonna 1924 siitä tuli kansallinen museo. Itsenäisyyden aikana museon kokoelmia laajennettiin merkittävästi ja museon henkilökunta järjesti esimerkiksi useita arkeologisia kaivauksia. Museo jatkoi toimintaansa Neuvostoliiton miehitettyä maan vuonna 1940, mutta sen toiminta vaikeutui. Myöhemmin saksalaiset miehittivät maan ja veivät suuren osan museon arvoesineistä vetäytyessään vuonna 1944. Suurin osa viedyistä esineistä saatiin kuitenkin myöhemmin takaisin. Neuvostoliiton miehitettyä maan uudestaan museon näyttelyitä järjestettiin neuvostomyönteisemmiksi. Museo menetti lähes kaikki työntekijänsä sodan seurauksena, mutta uuden henkilökunnan kokoamisessa onnistuttiin suhteellisen lyhyessä ajassa. Museon kokoelmat jatkoivat kasvuaan, vaikka osia siitä luovutettiin muille museoille. Vuonna 1989 kokoelmissa oli 571 000 esinettä. Latvian itsenäisyyden jälkeen museo akkreditoitiin valtion tason museota vastaavaksi vuosina 2000 ja 2004. Vuodesta 2005 Latvian kansallismuseo on toiminut valtion virastona.
Toiminta

Kansallismuseossa on pysyvä näyttely, joka kattaa Latvian historiaa vuodesta 8 000 eaa. vuoteen 1941. Vuosittain järjestetään lisäksi useita vaihtuvia näyttelyitä, jotka ovat käsitelleet esimerkiksi kuureja, liiviläisiä ja latvialaisia kansallispukuja. Museon tiloissa järjestetään seminaareja, konferensseja ja tiedeluentoja. Museo on myös julkaissut esimerkiksi katalogeja ja tutkielmia. Museon kokoelmat on jaettu viiteen osastoon: arkeologinen osasto käsittää 400 000 esinettä, kansatieteellinen 84 000, rahatieteellinen 160 000 ja historiallinen 273 000. Lisäksi replikaosasto käsittää 150 historiallisten kuvausten perusteella jäljennettyä historiallista asustetta.
Luettelo spektroskooppisista kaksoistähdistä

Luetteloon spektroskooppisista kaksoistähdistä on koottu spektrometrillä havaittavia spektroskooppisia kaksoistähtiä.
Alfa Andromedae
Zeta Andromedae
Lambda Andromedae
Nyy Andromedae I, II
Pii Andromedae
Theta Aquilae I, II
Beta Arietis
Alfa Aurigae I, II
Beta Aurigae I, II
Eta Bootis
7 Camelopardalis
Beta Capricorni
Delta Capricorni
Alfa Carinae
A Carinae
Nyy Centauri
Delta Columbae
Alfa Coronae Borealis
32o2 Cygni
Beta Doradus
Alfa Draconis
Theta Draconis
Khii (X) Draconis
Ypsilon4 Eridani I, II
Alfa-1 Geminorum
Alfa-2 Geminorum
Sigma Geminorum
1 Gemirorum (l "L" Geminorum?)
Beta Herculis
Epsilon Herculis I, II
Epsilon Hydrae
Omikron Leonis I, II
Beta Lyrae
Zeta-1 Lyrae
Delta Orionis
Eta Orionis I, II
Iota Orionis
Nyy Orionis
Pii-4 Orionis
Pii-5 Orionis
Alfa Pavonis
Eta Pegasi
Iota Pegasi
Kappa Pegasi
Beta Persei
Myy Persei
Alfa Persei I, II
Alfa Phoenicis
Gamma Phoenicis
Sigma Puppis
Theta-1 Sagittarii
Beta Scorpii I,II
Zeta Serpentis
Zeta Tauri
Theta-2 Tauri
Lambda Tauri
Tau Tauri
d Tauri I, II
Alfa Trianguli
Epsilon Ursae Majoris
Zeta 1 Ursae Majoris I,II
Epsilon Ursae Minoris
Kappa Velorum
p Velorum I,II
Alfa Virginis I, II
Eta Virginis
Epsilon Volantis
Läänitys

Kuvassa, joka on 1300-luvulta, herra ottaa läänityksen takaisin.
Läänitys eli lääni oli keskiajalla ja uudella ajalla valtiovallan tai hallitsijan alaiselleen yksityishenkilölle myöntämä tulo tai oikeus palkkiona alamaisen suorittamista palveluksista. Tavallisesti jonkun ylimyksen saama läänitys oikeutti hänet hallitsemaan sitä ja nauttimaan sen tuloista korvauksena myöntäjälle suoritettavista palveluksista, kuten sotapalveluksesta tai virkapalveluksesta, tai palkkiona jo aiemmin suorittamistaan palveluksista. Joskus läänitys oli kruunulle myönnetyn velan panttina. Läänitys, jolla kruunun tulonlähde eli vero tai vuokra siirrettiin yksityiselle, myönnettiin joko sovituksi ajaksi tai se voi olla perinnöllinen. Läänitykseksi kutsuttiin myös maaomaisuutta, jota hallittiin maksamatta siitä korvausta. Myös sitä aluetta, jonka läänitetyistä tuloista tai oikeuksista nautittiin, kutsuttiin lääniksi.
Läänitykset Ruotsi-Suomessa

Ruotsissa ja Suomessa läänityslaitos poikkesi jonkin verran länsieurooppalaisesta vastineestaan. Näissä maissa läänitykset jaetaan neljään ryhmään sen perusteella, millaiset olivat lääninhaltijan eli lääninpitäjän velvollisuudet kuningasta kohtaan:
Maksuläänit olivat järjestely, jossa lääninpitäjä maksoi kuninkaalle ennalta sovitun rahasumman.
Palvelusläänien haltijat saivat kantaa alaistensa verot omaan käyttöönsä, mutta heillä oli velvollisuus palvella kruunua tietyllä tavalla, joka tavallisesti oli sotapalveluksen suorittaminen maan sotalaitoksessa.
Panttiläänien pitäjät olivat lainanneet kruunulle rahaa ja saivat läänin sekä siitä saatavat tulot lainansa vakuudeksi.
Tililäänit eli tilintekoläänit olivat kokonaisuus, jossa lääninpitäjän tuli tehdä kuninkaalle tili kaikesta alueensa veronkannosta. Järjestely oli kruunulle edullinen toimintatapa ja tililääneiksi annettiin alueita, joista saatuja luontoisveroja kruunun oli helppo hyödyntää.
Suomen alueella jaettiin 1500- ja 1600-luvuilla läänityksinä kreivi- ja vapaaherrakuntia. Nämä läänitykset peruttiin  vuoden 1680 reduktiossa.
Li Yuanhong

| Li Yuanhong |
| --- | --- |

Kiinan tasavallan presidentti
 7. kesäkuuta 1916 – 17. heinäkuuta 1917  
Edeltäjä:  Yuan Shikai
Seuraaja:  Feng Guozhang
 11. kesäkuuta 1922 – 13. kesäkuuta 1923  
Edeltäjä:  Xu Shichang
Seuraaja:  Cao Kun
Henkilötiedot
Syntynyt: 19. lokakuuta 1864 Huangpi, Qing-dynastia
Kuollut: 3. kesäkuuta 1928 (63 vuotta) Tianjin, Kiinan tasavalta
Li Yuanhong (Wade-Giles: Li Juan-hung; 19. lokakuuta 1864 Huangpi, Hubei – 3. kesäkuuta 1928 Tianjin) oli kiinalainen kenraali ja poliitikko, jolla oli keskeinen rooli vuosien 1911–1912 Xinhai-vallankumouksessa ja joka toimi Kiinan tasavallan presidenttinä kaksi kautta vuosina 1916–1917 ja 1922–1923. Lin molemmat presidenttikaudet olivat Kiinassa levotonta aikaa ja hänen valtansa oli horjuva. Hänet syrjäytettiin kummallakin kerralla vallankaappauksella.
Aiheesta muualla

Kuvia tai muita tiedostoja aiheesta Li Yuanhong Wikimedia Commonsissa
Luettelo Enontekiön julkisista taideteoksista ja muistomerkeistä

Luettelo Enontekiön julkisista taideteoksista ja muistomerkeistä sisältää Enontekiön kunnassa olevat pysyvät patsaat, muistomerkit ja muistolaatat.